Bok en Laurika sing saamBok van Blerk en Laurika Rauch (Foto: Facebook via Inhoud Huis) Die sangers Laurika Rauch en Bok van Blerk het Dinsdag ŉ duet, “Ek het”, uitgereik. Die eerste gedeelte van dié liedjie se musiekvideo is verlede week op kykNET se Top 20-program bekendgestel. Laurika het aan Maroela Media gesê dié liedjie vertel ŉ storie van iemand wat voluit leef vir elke oomblik. “Dit sê ek het die goeie stryd gestry en ek het soms gewen, en soms verloor. Maar bo alles het ek moed gehou en volhard.” Sy vertel dit was ŉ voorreg om saam met Bok te werk. “Bok is ŉ baie talentvolle sanger, akteur en liedjieskrywer. As mens en kunstenaar beleef ek hom as iemand wat weet wie hy is. Dit was vir my ŉ goeie ervaring en ŉ voorreg om saam met hom te werk.” Die liedjie, geskryf deur Johan Vorster, verskyn ook op Bok se Sing Afrikaner sing-album. Die musiekvideo word glo binne die volgende week bekendgestel. Die liedjie sal ook binnekort op iTunes beskikbaar wees. Besoek Laurika se Facebook-blad. Besoek ook Bok se Facebook-blad.